cyanic-selkie/wikianc huggingface dataset:
గూడూరు నగరపంచాయితీ (కర్నూలు జిల్లా)
వెలుపలి లంకెలు
వర్గం:స్థానిక స్వపరిపాలన సంస్థలు
కె.ఎస్. చంద్రశేఖర్
మరణం
ఆయన కోవిడ్‌తో చికిత్స పొందుతూ 2021, మే 13న మరణించాడు.
మూలాలు
వర్గం:తెలుగు సినిమా గాయకులు వర్గం:తెలుగు సినిమా సంగీత దర్శకులు వర్గం:పశ్చిమ గోదావరి జిల్లా వ్యక్తులు వర్గం:పశ్చిమ గోదావరి జిల్లా ఆకాశవాణి ఉద్యోగులు వర్గం:పశ్చిమ గోదావరి జిల్లా గాయకులు వర్గం:2021 మరణాలు వర్గం:కరోనా వ్యాధి మరణాలు
చెరువుకొమ్ముపాలెం (నూజెండ్ల మండలం)
చెరువుకొమ్ముపాలెం, పల్నాడు జిల్లా, నూజెండ్ల మండలానికి చెందిన రెవెన్యూయేతర గ్రామం. చెరువుకొమ్ముపాలెం, వినుకొండ పట్టణానికి,15 కి.మీల దూరంలో వుంటుంది.ఈ గ్రామ జనాభా 3000 దాకా వుండవచ్చు. దీనికి దగ్గరలో ఒల్లేరు నది ప్రవహిస్తూ వుంటుంది.
సుబ్రహ్మణ్య భారతి
చిన్నస్వామి సుబ్రహ్మణ్య భారతి (1882 డిసెంబరు 11 – 1921 సెప్టెంబరు 12) తమిళ రచయిత, కవి, పత్రికా సంపాదకుడు, స్వాతంత్ర్య సమర యోధుడు, సంఘ సంస్కర్త. ఆధునిక తమిళ కవిత్వానికి మార్గదర్శిగానూ, "మహాకవి భారతి"గానూ సుప్రసిద్ధుడు, తమిళ సాహిత్య ప్రముఖుల్లో అత్యున్నత వ్యక్తిగా పేరొందారు. అతను అసంఖ్యాక రచనలు భారత స్వాతంత్ర ఉద్యమ కాలంలో దేశభక్తి, జాతీయత వంటి భావాలను వెలుగొందేలా చేశాయి.
అప్పటి తిరునల్వేలి జిల్లా(ప్రస్తుతం తూత్తుకుడిలో ఉంది)లోని ఎట్టాయపురంలో 1882లో జన్మించారు. అతను తొలుత  తిరునల్వేలిలోనూ, తర్వాత వారణాసిలోనూ విద్యాభ్యాసం చేసి, పాత్రికేయ రంగంలో  స్వదేశమిత్రన్,  ఇండియా  వంటి పలు పత్రికలకు  పనిచేశారు. ఆనాటి భారత జాతీయ కాంగ్రెస్ లో క్రియాశీల సభ్యునిగా జాతీయోద్యమంలో పాలుపంచుకున్నారు. 1908లో భారతి విప్లవాత్మక కార్యకలాపాలకు వ్యతిరేకంగా బ్రిటీష్ ఇండియా ప్రభుత్వం అరెస్టు వారెంటు జారీచేసింది, ఈ స్థితిగతులు అతను పాండిచ్చేరికి వలసపోయి జీవించాల్సిన పరిస్థితిని ఏర్పరిచాయి. అతను అక్కడే 1918 వరకూ జీవించారు. భారతి రచనలు మతం, రాజకీయం, సాంఘిక అంశాలకు సంబంధించిన అనేక విస్తృతమైన అంశాలను వస్తువులుగా కలిగివున్నాయి. భారతి రచించిన పాటలను తమిళ సినిమాల్లోనూ, సంగీత కచేరీల్లోనూ విస్తారంగా ఉపయోగిస్తుంటారు.
తొలినాళ్ళ జీవితం
భారతి చిన్నసామి సుబ్రహ్మణ్య అయ్యర్, లక్ష్మీ అమ్మాళ్ దంపతులకు సుబ్బయ్యగా 11 డిసెంబర్ 1882లో ఎట్టయపురం గ్రామంలో జన్మించారు. తిరునల్వేలిలోని ఎం.డి.టి. హిందూ కళాశాల అన్న స్థానిక ఉన్నత పాఠశాలలో విద్యాభ్యాసం చేశారు. అత్యంత యుక్త వయసు నుంచి సంగీతం అభ్యసించడం ప్రారంభించారు, పదకొండవ యేటనే కవితలల్లడం నేర్చారు. విద్యలకు అధిదేవత అయిన సరస్వతీ దేవి పేరిట "భారతి" అన్న బిరుదాన్ని ఆ సమయంలోనే అతను పొందారు. ఐదవ యేట తల్లిని, పదహారవ యేట తండ్రిని భారతి కోల్పోయారు. పద్నాలుగేళ్ళ వయసులో ఏడేళ్ళ వయసున్న చెల్లమ్మతో వివాహమైంది. అతను తండ్రి అతను ఆంగ్ల విద్య అభ్యసించి, గణితంలో ప్రతిభ కనపరిచి, ఇంజనీర్ కావాలని ఆశించారు. విశేషమైన పట్టుదల, కృషితో అతను 32 భాషలు (29 భారతీయ భాషలు, 3 విదేశీ భాషలు) నేర్చుకున్నారు. ఎడమ|thumb|200x200px|భారతి చేతిరాత వారణాసిలో నివసించినప్పుడు, భారతీయ తాత్త్వికత, జాతీయతల గురించి లోతుగా తెలుసుకున్నారు. ఇది  అతను  దృక్పథాన్ని  విస్తృతం చేసింది, అతను సంస్కృతం,  హిందీ, ఆంగ్ల  భాషలను  నేర్చుకున్నారు. దీనితో పాటుగా అతను కట్టుబొట్టు మార్చుకున్నారు. తలపాగా చుట్టుకుని, గడ్డం పెంచుకుని, కోటు చొక్కా, పంచె కట్టుకోవడం ప్రారంభించారు. ఉద్యోగానికి అర్హత పరీక్షలో ప్రవేశ స్థాయిలో ఉత్తీర్ణుడైనా,1901లో ఎట్టాయపురం తిరిగి వచ్చి, ఎట్టాయపురం రాజా వద్ద ఆస్థాన కవిగా రెండు, మూడు సంవత్సరాలు పనిచేశారు. 1904లో ఆగస్టు నుంచి  నవంబరు వరకూ మదురైలో సేతుపతి  హైస్కూల్లో ఉద్యోగం  చేశారు. ఈ కాలంలోనే బయటి ప్రపంచం గురించి తెలుసుకోవాల్సిన అవసరం ఎంత ఉందనేది అర్థం చేసుకుని పశ్చిమాన సాగుతున్న పాత్రికేయరంగ మార్పుల గురించి ఆసక్తి కనబరిచేవారు. భారతి 1904లో స్వదేశమిత్రన్ దిన పత్రికకు సహాయ సంపాదకునిగా చేరారు. 1905 డిసెంబరులో అతను కాశీలో జరిగిన అఖిల భారత కాంగ్రెస్ సమావేశాలకు హాజరయ్యారు. స్వగ్రామానికి తిరిగివచ్చేప్పుడు దారిలో స్వామి వివేకానందుని ఆధ్యాత్మిక వారసురాలైన సోదరి నివేదితను కలిశారు. ఆమె భారతి స్త్రీల స్థితి, స్త్రీ విముక్తి అవసరాన్ని గుర్తించేలా ప్రభావితం చేశారు. అతను శక్తి స్వరూపిణి, మగవారితో కలిసి కొత్త ప్రపంచాన్ని నిర్మించేందుకు సహకారాన్ని అందించే సరిజోడైన నూతన మహిళను భవిష్య కాలానికి దర్శించారు. అలానే నివేదిత తనకు భారతమాత స్వరూపాన్ని చూపించారని భారతి పేర్కొన్నారు. సోదరి నివేదితను తన గురువుగా భావిస్తూ, ఆమెను ప్రస్తుతిస్తూ కృతులు రచించారు. దాదాభాయ్ నౌరోజీ నేతృత్వంలో సాగిన భారత జాతీయ కాంగ్రెస్ కలకత్తా సమావేశాలకు హాజరయ్యారు. ఈ సమావేశం స్వరాజ్యాన్ని కాంక్షించి, బ్రిటీష్ వస్తువుల బహిష్కరణ కోరింది.
1907 ఏప్రిల్ నాటికల్లా అతను తమిళ వారపత్రిక ఇండియా, ఆంగ్ల వార్తాపత్రిక బాల భారతంలకు ఎం.పి.టి.ఆచార్యతో కలిసి సంపాదకత్వం వహించసాగారు. ఈ కాలానికల్లా శిఖరాగ్రాన్ని అందుకున్న భారతి సృజనాత్మకతను వ్యక్తీకరించే సాధనాలుగా ఈ పత్రికలు ఉపకరించాయి. భారతి ఈ పత్రికల సంచికల్లో కవితలు ప్రచురిస్తూ వచ్చారు. కవితలు, పద్యాల నుంచి జాతీయవాద రచనల వరకూ, మనిషికీ, దైవానికి మధ్య ఉన్న సంబంధంపై చింతన నుంచి రష్యన్, ఫ్రెంచి విప్లవాలపై గీతాల వరకూ భారతి ఎంచుకున్న వస్తువులు ఎంతో భిన్నత్వం కలిగివుండేవి.
భారతి 1907లో చారిత్రాత్మకమైన సూరత్ కాంగ్రెస్ లో వి.ఓ.చిదంబరం, మందయం శ్రీనివాచార్యర్ లతో పాటుగా పాల్గొన్నారు. ఈ సమావేశంలో భారత జాతీయ కాంగ్రెస్ లో అతివాదులైన తిలక్, అరబిందోలకు, మితవాదులతో కల విభజనలు తీవ్రతరం, సుస్పష్టం అయ్యాయి. కంచి వరదాచార్యర్, వి.ఓ.చిదంబరంలతో కలిసి సుబ్రహ్మణ్య భారతి తిలక్, అరబిందో పక్షాన్ని సమర్థించారు. తిలక్ బ్రిటీష్ ప్రభుత్వానికి వ్యతిరేకంగా సాయుధ సంఘర్షణ చేయడాన్ని బహిరంగంగా సమర్థించారు. ఎడమ|thumb|301x301px|1909 నాటి విజయ పత్రిక ముఖ పత్రం, మొదట్లో మద్రాసు నుంచి తర్వాత పాండిచ్చేరీ నుంచి ప్రచురితయ్యేది. 1908లో వి.ఓ.చిదంబరం పిళ్ళైకు వ్యతిరేకంగా బ్రిటీష్ వారు పెట్టిన కేసులో అతను సాక్ష్యం ఇచ్చారు. ఇదే సంవత్సరం ఇండియా పత్రిక అధినేతను మద్రాసులో అరెస్టు చేశారు. తనను కూడా అరెస్టు చేసే అవకాశం ఉన్నందున భారతి ఫ్రెంచి పాలనలో ఉన్న పాండిచ్చేరికి తప్పించుకున్నారు. పాండిచ్చేరి నుంచి అతను వారపత్రికలైన ఇండియా, తమిళ దినపత్రిక విజయ, ఆంగ్ల మాసపత్రిక బాల భారత, పాండిచ్చేరీ స్థానిక పత్రిక సూర్యోతయంలకు సంపాదకత్వం వహించి ప్రచురించారు. పత్రికలకు చందాలు, చెల్లింపులు, ఉత్తరాలు నిలిపివేయడం ద్వారా భారతి వెలువరించే పత్రికలను అణచివేయాలని బ్రిటీష్ ప్రభుత్వం ప్రయత్నించింది. ఇండియా, విజయ పత్రికలు రెంటినీ 1909లో బ్రిటీష్ ఇండియాలో నిషేధించారు.
ప్రవాసంలో ఉండగా భారతికి అరబిందో, లజపత్ రాయ్, వి.వి.ఎస్. అయ్యర్ వంటి ఫ్రెంచ్ ఆశ్రయం పొందుతున్న ఇతర విప్లవ పక్ష నాయకుల్ని కలుసుకునే అవకాశం లభించింది. మొదట్లో ఆర్య జర్నల్, తర్వాత కర్మ యోగి పత్రికలను వెలువరించడంలో అరబిందోకు భారతి సహాయం అందించారు. ఈ కాలంలోనే అతను వేద సాహిత్యాన్ని లోతుగా అధ్యయనం చేయడం ప్రారంభించారు. అతను తన అత్యంత గొప్ప కృతుల్లో మూడు - కుయిల్ పాట్టు, పంచాలీ శబదం, కణ్ణన్ పాట్టులను ఈ దశలోనే రాశారు. వేద మంత్రాలను, పతంజలి యోగ సూత్రాలను, భగవద్గీతను తమిళంలోకి అనువదించారు. కడలూర్ సమీపంలో బ్రిటీష్ ఇండియాలోకి 1918లో ప్రవేశించారు. వెనువెంటనే అతనును అరెస్టు చేశారు. కడలూరు కేంద్ర కారాగారంలో మూడు వారాల కస్టడీలో 20 నవంబరు నుంచి 14 డిసెంబరు వరకూ గడిపారు, అనీబిసెంట్, సి.పి.రామస్వామి అయ్యర్ కల్పించుకున్నాకా ప్రభుత్వం విడుదల చేసింది. ఈ దశలోనే అతను పేదరికంతో బాధపడుతూ అనారోగ్యం పాలయ్యారు. ఆ తర్వాత సంవత్సరంలో 1919న భారతి గాంధీని కలిశారు. 1920 సంవత్సరంలో స్వదేశమిత్రన్ పత్రికకు మద్రాసులో సంపాదకత్వం వహించసాగారు.
రచనలు
ఆధునిక తమిళ సాహిత్యంలో మార్గదర్శకునిగా భారతిని భావిస్తూంటారు. అంతకు మునుపు శతాబ్దిలోని తమిళ సాహిత్య పోకడలకు భిన్నంగా సామాన్యమైన పదాలు, ప్రాసలతో భారతి రచనలు చేశారు. భక్తి రచనల్లో కొత్త పోకడలు, ఆలోచనలు, శైలీ శిల్పాలను అనుసరించారు. నొంది చిందు అనే ఛందస్సును అతను అనేక రచనల్లో ఉపయోగించారు, దీన్ని అంతకుముందు గోపాలకృష్ణ భారతియార్ వాడేవారు.
భారతి కవిత్వంలో ప్రగతిశీలమైనన, సంస్కరణాత్మకమైన ఆదర్శాన్ని వ్యక్తీకరించారు. అనేక విధాలుగా ఆధునిక తమిళ సాహిత్యంలోకెల్లా అతను ఆలోచన, ఊహ, పద్యంలోని పటుత్వం కొత్తపుంతలు తొక్కాయి. ప్రాచీన, సమకాలీన అంశాల మేలుకలయికగా నిలిచే కవిత్వ శైలిలో భారతి అగ్రగామి. వేలాది కవితలను-భారత జాతీయ గీతాలు, ప్రణయ గీతాలు, బాలల కవితలు, ప్రకృతి గీతాలు, తమిళ భాష గొప్పతనాన్ని ఉగ్గడించే కవితలు, భారత స్వాతంత్ర్య పోరాట ప్రముఖులైన తిలక్, గాంధీ, లజపతిరాయ్ వంటివారిని ప్రస్తుతించే కవితలు వంటి విస్తారమైన, విభిన్నమైన అంశాలను స్వీకరించి అద్భుతమైన రీతిలో రాశారు. కొత్తగా ప్రాదుర్భవించిన రష్యా, బెల్జియంలపై కూడా పాటలు రాశారు. అతను రచనల్లో హిందూ దేవతలైన శక్తి, కాళి, వినాయకుడు, సుబ్రహ్మణ్యుడు, శివుడు, కృష్ణుడు వంటివారినే కాక ఇతర మతదేవతలైన అల్లా, ఏసు వంటివారిని కూడా ప్రస్తుతించారు. లోతైన అతను ఉపమానాలను కోట్లాది తమిళ పాఠకులు చదువుకుని ఆనందించారు. అతనుకు అనేక భాషల్లో లోతైన ప్రవేశం ఉండడంతో, భారత జాతీయ, సంస్కరణ నాయకులైన అరబిందో, బాలగంగాధర తిలక్, స్వామి వివేకానంద వంటివారి ప్రసంగాలను అనువదించారు.
భారతి రచనలు మతం, రాజకీయం, సాంఘిక అంశాలకు సంబంధించిన అనేక విస్తృతమైన అంశాలను వస్తువులుగా కలిగివున్నాయి. భారతి రచించిన పాటలను తమిళ సినిమాల్లోనూ, సంగీత కచేరీల్లోనూ విస్తారంగా ఉపయోగిస్తుంటారు. "భారతీయులు విభజితమై ఉన్నా వారు ఒకే తల్లి పిల్లలు, విదేశీయులు జోక్యం చేసుకోవాల్సిన అవసరం ఏముంది?" అని అతను అన్నారని ప్రసిద్ధి. కులాలు లేని నూతన, స్వేచ్ఛా భారతం గురించి 1910-1920 కాలంలో రాశారు. అతను భారతదేశానికి రక్షణ వ్యవస్థ నిర్మించుకోవడం, భారతదేశపు ఓడలు మహాసముద్రాల్లో ప్రయాణించడం, నిర్మాణ రంగంలోనూ, అందరికీ విద్య అందించడంలోనూ దేశం విజయం సాధించాల్సిన అవసరం గురించి మాట్లాడారు. రాష్ట్రాల మధ్య ఇచ్చిపుచ్చుకునే పద్ధతి పెరగాలని పిలుపునిచ్చారు, బెంగాల్ డెల్టాలోని మిగులు జలాలను అవసరమైన ప్రాంతాలకు పంపిణీ చేయడం గురించి అద్భుతమైన ఊహలు చేశారు. శ్రీలంకకు వారధి కట్టాలన్నారు.
భారతి ఆకలి బాధను నిర్మూలించాలని కూడా ఆశించారు. తని మనితనక్కు ఉనవు ఇల్లయెనిల్ ఎ జగత్తినల్ అళితిదువోం అన్న కవితను ఒక్క మనిషి తిండిలేక ఆకలితో బాధపడ్డా మనం (తమిళులు) ప్రపంచాన్ని నాశనం చేసినట్టే అని అనువదించవచ్చు.
మహ్హకవి భారతి దృష్టిలో తెలుగు సుందరమైన భాష; గానామకూల మయిన భాష. ఈ క్రింది గీతములో అతనుే అదే చెప్పారు.
ఎక్కడి చేరదేశము! ఎక్కడి సింధునది! కన్యాకుమారినుండి కాశ్మీరము వరకును గల అఖండభారతము తనమాతృదేశమని భారతి విశ్వసించెను.అతను దృష్టిలో అతను తొలుత భారతీయుడు; ఆవల తమిళుడు. తేనెసోనలు జాలువారు తెలుగు పదమును పాడుచు సింధునదిలో నౌకా విహారము చేయువలెనట! ఎంత తీయని కల్పన మిది! ఇది భారతి అమృత హృదయమును ప్రవ్యక్త మొనర్చుచున్నది.
తిరువళ్ళువర్ తమిళ వేదకర్త! ఆ మహనీయునియందు భారతికి అపారమగుభక్తి. వానలేకున్న జీవిత వైభవము మాసిపోదనియు, అటులనే జన్మహక్కు అయిన స్వాతంత్ర్యము లేని మానవుడు దీనుడనియు ఆతని జీవితము వ్యర్ధమనియు భారతి తెలుపుచున్నాడు.
భార్తిని కొందరు విప్లవకవిగా వర్ణింతురు; మరికొదరు గేయకవిగా అభివర్ణింతురు. కానీ సూక్షముగా పరిశీలించినచో, అతను రచనలలో ప్రధానముగా కానవచ్చుచున్నది భక్తితత్వమని స్ఫురించును. పరాశాక్తి గూర్చియు, కృష్ణుని (కణ్ణన్) గూర్చియు అతను సంతరించిన గేయము లిందుకు తార్కాణములు. దేశాభక్తితో పాటు, దైవభక్తి కూడా అలవరించుకోవలెనని భారతి పెక్కు గీతములలో పేర్కొనెను. జ్ఞానపధ మను వచన రచనలో అతను తాత్వికభావము లెట్టివో మనము గ్రహింపవచ్చును.
తిరునల్వేలి మండలము లోని ఎట్టయాపురమున జన్మించిన భారతి తెలుగును పొగడుటలో ఆశ్చర్యములేదు.తెలుగు భాషా పోషకులు ఎట్టయాపుర సంస్థానాధీశులు! వారు హూణాంధ్ర ద్రవిడ భాషా విశారదులు. కవిత్రయమువారి మహాభారతమును తమిళమున చేయించి ముద్రించిన సహృదయులు వారు.
1917 సం. జూను మొదటి తేదీన నెల్లూరులో జరిగిన ఆంధ్రమహాసభను గురుంచి శక్తి దాసన్ అను మారుపేరున భారతి తమిళమున ప్రశస్తమగు వ్యాసమును వ్రాసెను.అందులో తెలుగువారి న్యాయ పరిపాలనమును కొనియాడెను.
చంద్రిక అను కథలో శ్రీ కందుకూరి వీరేశలింగం పంతులు గారిని భారతి ప్రస్తుతించెను. అటులనే పోతన కవివరేణ్యుని సిల కవియరశర్ అను వ్యాసమున ప్రశంసించెను. ఈ వ్యాసమును భారతి కాళిదాసన్ అను మారుపేరున 1916 సం. జూలై 10 న వ్రాసెను. అందులో పోతన్నతో పాటు తమిళ సాహిత్యమున మణిదీపక వెలిగించిన మహనీయుడు కంబమహాకవియు, తిరువళ్ళువరు, తమిళ పంచకావ్యములలో తలమానిక మనదగిన సిలప్పదికార మాహాకావ్యమును సంతరించిన ఇళంగో పూజ్యపాదులను ప్రస్తుతింపబడిరి. ఈమువ్వురు భారతికి ఆరాధ్యదైవతమలు!
కంబకవిని గూర్చి ఒకచోట కవితకు వాసికెక్కిన తమిళనాడు- కీర్తికంబడు ప్రభవించిన తమిళనాడు-- అని భారతి పేర్కొనెను. ఇట్టి తమిళ మహాకవుల సరసన తెనుగు పోతన్నను చేర్చి ఆసహజకవిని స్తుతించెను.
సంగీతసార్వభౌముడు త్యాగయ్యకు కుడా భారతి జోహారులర్పించెను.ఒక్క మాటలో తెలుగుభాష యన్నను, తెలుగు వారన్నను భారతికి అపారగౌరవము అని తెలియుచున్నది.
స్త్రీవాదంపై భారతి
స్త్రీలు రాజకీయాల్లో భాగస్వాములు కావాలని ప్రబోధిస్తూ, ఉద్యమించినవారిలో మొట్టమొదటి సంస్కర్తగా భారతిని భావిస్తారు. భారతి స్త్రీల హక్కుల గురించి, వారి విద్య గురించి విస్తృత స్థాయిలో చింతన చేశారు. సమాజానికి సైన్యంలా ఆధునిక భారతీయ మహిళను అతను దర్శించారు. స్త్రీ పురుషులు ఇద్దరూ సమానులేనని భావిస్తే ప్రపంచం వైజ్ఞానికంగా, మేధాపరంగా సమున్నతంగా విలసిల్లుతుందని భారతి భావించారు. స్త్రీల హక్కులకు భంగం కలిగించేలా మాట్లాడిన శాస్త్రాలను, ఆచారాలను అతను ఖండించారు. అతను భావాల్లో చాలావరకూ ఆధునిక కాలానికి కూడా ప్రాసంగికంగా, సమకాలీనంగా నిలవడం విశేషం.
కుల వ్యవస్థపై భారతి
హిందూ సమాజంలోని కుల వ్యవస్థకు కూడా భారతి వ్యతిరేకంగా పోరాడారు. సంప్రదాయ బ్రాహ్మణ కుటుంబంలో జన్మించినా భారత తన కుల గుర్తింపును విడిచిపెట్టేశారు. జీవించే ప్రతి జీవం సమానమేనని భావించారు. దీన్ని చూపించేందుకు ఒక యువ దళితునికి ఉపనయనం చేసి బ్రాహ్మణుని చేశారు. అప్పట్లో తర్వాతి తరాల వారి మనస్సులోకి పెద్దలు విభజన బీజాలు నాటడాన్ని వెక్కిరించారు. వేదాలను, గీతను బోధించేప్పుడు తమ స్వంత ఆలోచనలు దానిలో చేర్చి కువ్యాఖ్యానాలు చేయడాన్ని బహిరంగంగా ఖండించారు. దళితులను హిందూ ప్రధాన స్రవంతిలోకి తీసుకురావడాన్ని అతను గట్టిగా ప్రబోధించారు.
భావాలు
తమిళనాట సుబ్రహ్మణ్య భారతి భావాత్మకంగా గొప్ప విప్లవాన్ని సాధించారు. సంస్కరణ, దేశభక్తి, జాతీయవాదం, తమిళ భాష ఔన్నత్యం వంటి అంశాల్లో అతను కవితలు తమిళులను తీవ్రంగా ప్రభావితం చేశాయి. సామాన్యమైన ప్రజలు అతను కవితలను కంఠస్థం చేసి సందర్భానుసారం ప్రస్తావించే స్థాయికి వచ్చాయి. కోట్లాదిమంది ప్రజలు అతను రాసిన కవితల పంక్తులను ప్రస్తావించడం విశేషం. ప్రేమ, భక్తి, కరుణ, శాంతి, యుద్ధం వంటి సార్వజనీనమైన అంశాల్లోనూ భారతి గీతాలు సందర్భానుసారంగా ప్రజల నాల్కలపై నాట్యమాడాయి.
భారతి పురస్కారం
భారత ప్రభుత్వం, మానవ వనరుల అభివృద్ధి శాఖతో కలిసి 1987లో అత్యున్నత జాతీయ స్థాయి సుబ్రహ్మణ్య భారతి పురస్కారాన్ని నెలకొల్పి ప్రతి సంవత్సరం హిందూ సాహిత్యంపై అత్యున్నత స్థాయి రచనలు చేసిన రచయితలను సత్కరిస్తోంది.
స్మారక నామీకరణలు
భారతీయార్ విశ్వవిద్యాలయాన్ని అతను పేరిట 1982లో కోయంబత్తూరులో నెలకొల్పారు. మెరీనా బీచ్ వద్ద, భారత పార్లమెంటు భవనం వద్ద భారతీయార్ విగ్రహాన్ని నెలకొల్పారు. ఎన్నో రోడ్లుకు అతను పేరు పెట్టారు, వాటిలో ప్రఖ్యాతమైనవి కోయంబత్తూరులోని భారతీయార్ రోడ్డు, న్యూఢిల్లీలోని సుబ్రమణియం భారతి మార్గ్. ఎన్.జి.ఓ. సేవలయ మహాకవి భారతీయార్ హయ్యర్ సెకండరీ స్కూల్ నడిపిస్తున్నారు.
సినిమా రంగంలో
భారతి జీవితాన్ని ఆధారం చేసుకున్న తమిళ చిత్రం - భారతిని 2000లో జ్ఞాన రాజశేఖరన్ నిర్మించి విడుదల చేయగా జాతీయ సినిమా అవార్డుల్లో ఉత్తమ తమిళ చిత్రం పురస్కారాన్ని అందుకుంది. కప్పళోత్తియ తమిళన్ చిత్రం వి.ఓ.చిదంబరనర్ తో పాటుగా సుబ్రమణ్య శివ, భారతీయార్ స్వతంత్రోద్యమ కాలంలో అనుభవించిన సంఘర్షణను చూపుతుంది, ఎస్.వి.సుబ్బయ్య సుబ్రహ్మణ్య భారతిగా నటించారు. తమిళ సినిమాల్లో అనేకం సుబ్రహ్మణ్య భారతి గీతాలు ఉపయోగించుకోగా, ప్రత్యేకించి వారుమైయిన్ నీరుం శివప్పు (తెలుగులో ఆకలి రాజ్యంగా పునర్నిర్మించారు) సినిమాలో అనేకమార్లు కథానాయకుడు సుబ్రహ్మణ్య భారతి కవితలను సందర్భానుసారం ఉటంకించడం కనిపిస్తుంది. అచ్చమిల్లై అచ్చమిల్లై (1984), కణ్ణత్తిల్ ముత్తమిట్టాల్ (2002) మొదలైన సినిమాల పేర్లను సుబ్రహ్మణ్య భారతి గీతాల్లోని చరణాలు, పల్లవుల నుంచి తీసుకున్నారు.
సంగీత రంగంలో
కర్ణాటక సంగీత రంగంలో తరచుగా వినవచ్చే కృతుల్లో సుబ్రహ్మణ్య భారతి కీర్తనలు ఉన్నాయి. అతను రచించిన చిన్నంజిరు కిళియే కణ్ణమ్మా (పసిపిల్లల గురించి), కాక్కై చిరగినిలే నందలాలా (కృష్ణభక్తి), నల్లతూర్ వీణై సెగి (శక్తి యుక్తుల వ్యర్థం చేసే విధి గురించి) వంటివి పలువురు కర్ణాటక సంగీత విద్వాంసులు కచేరీల్లోనూ, రికార్డుల్లోనూ గానం చేశారు.
2013 మార్చిలో ఎస్.ఎస్.మ్యూజిక్, ఆయంగరన్ ఇంటర్నేషనల్ ప్రఖ్యాత బ్రిటీష్ గాయకుడు ఆడెలె పాట స్కైఫాల్ కు, భారతీయార్ గీతం అచ్చమిల్లై అచ్చమిల్లైకీ ఉన్న పోలికలు గుర్తించారు. ఉచ్చి మీదు వాన్ ఇదిందు వీళుగింద్ర పోదినం, అచ్చమిల్లై అచ్చమిల్లై అచ్చమ్ ఎన్బదిల్లైయే అన్న వాక్యాలు స్కై ఫాల్ లిరిక్స్ లెట్ ది స్కై ఫాల్, వెన్ ఇట్ క్రంబుల్స్, వుయ్ విల్ స్టాండ్ టాల్ అండ్ ఫేస్ ఇట్ ఆల్ టుగెదర్ అన్న వాక్యాలు దాదాపుగా ఒకేలా "ఆకాశం మీదపడిపోతే పోనీ, భయం లేకుండా, నిలబడి ఎదుర్కుంటాం" అన్న అర్థాన్నే ఇస్తున్నాయి.
మూలాలు
<div class="reflist columns references-column-count references-column-count-2" style="-moz-column-count: 2; list-style-type: decimal;">
ఇతర లింకులు
వర్గం:1882 జననాలు వర్గం:1921 మరణాలు వర్గం:తమిళ కవులు వర్గం:భారత స్వాతంత్ర్య సమర యోధులు వర్గం:భారతీయ సంఘ సంస్కర్తలు వర్గం:ఈ వారం వ్యాసాలు
షేఖ్‌బత్తి
భౌగోళికం, జనాభా
షేఖ్‌బత్తి (Sheikh Bhatti) (36) అన్నది అమృత్‌సర్ జిల్లాకు చెందిన అజ్నాలా తాలూకాలోని గ్రామం, ఇది 2011 జనగణన ప్రకారం 147 ఇళ్లతో మొత్తం 756 జనాభాతో 214 హెక్టార్లలో విస్తరించి ఉంది. సమీప పట్టణమైన అజ్నాలా అన్నది 10 కి.మీ. దూరంలో ఉంది. గ్రామంలో మగవారి సంఖ్య 379, ఆడవారి సంఖ్య 377గా ఉంది. షెడ్యూల్డ్ కులాల సంఖ్య 346 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37154.
విద్యా సౌకర్యాలు
గ్రామంలో 1 ప్రైవేటు బాలల బడి ఉంది. సమీప మాధ్యమిక పాఠశాలలు (Jagdev khurd)గ్రామానికి 5 నుంచి 10 కిలోమీటర్ల లోపే ఉంది. సమీప మాధ్యమిక పాఠశాల (Jagdev khurd)గ్రామానికి 5 నుంచి 10 కిలోమీటర్ల లోపే ఉంది. సమీప సీనియర్ మాధ్యమిక పాఠశాలలు (Jagdev khurd)గ్రామానికి 5 నుంచి 10 కిలోమీటర్ల లోపే ఉంది.
ప్రభుత్వ వైద్య సౌకర్యాలు
సమీప ప్రాథమిక ఆరోగ్య కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీప ప్రాథమిక ఆరోగ్య ఉప కేంద్రాలుగ్రామానికి 5 నుంచి 10 కిలోమీటర్ల లోపే ఉంది.
సమీప ఆసుపత్రిగ్రామానికి 5 నుంచి 10 కిలోమీటర్ల లోపే ఉంది.
ప్రైవేటు వైద్య సౌకర్యాలు
* గ్రామంలో 1 మందుల దుకాణం ఉంది.
సమాచార, రవాణా సౌకర్యాలు
.
మార్కెటింగు, బ్యాంకింగు
సమీప ఏటియం గ్రామానికి 10 కిలోమీటర్ల కన్నా దూరంలో ఉంది. సహకార బ్యాంకు లేదు. వ్యవసాయ ఋణ సంఘం లేదు. సమీప వ్యవసాయ ఋణ సంఘం గ్రామానికి 10 కిలోమీటర్ల కన్నా దూరంలో ఉంది.
ఆరోగ్యం, పోషణ, వినోద సౌకర్యాలు
.
విద్యుత్తు
9 గంటల పాటు (రోజుకు) అందరు వినియోగదారులకూ వేసవి (ఏప్రిల్-సెప్టెంబర్)లో విద్యుత్ సరఫరా ఉంది.
భూమి వినియోగం
షేఖ్‌బత్తి (Sheikh Bhatti) (36) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో):
తయారీ వస్తువులు, పరిశ్రమలు, ఉత్పత్తులు
షేఖ్‌బత్తి (Sheikh Bhatti) (36) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ): గోధుమలు, Kadari,బియ్యం,మొక్కజొన్న
మూలాలు
వర్గం:అమృత్‌సర్ వర్గం:అజ్నాలా తాలూకా గ్రామాలు
షహదారా జిల్లా
షహదారా జిల్లా, భారతదేశంలోని ఢిల్లీ కేంద్రపాలిత ప్రాంతానికి చెందిన ఢిల్లీలోని ఒక ఆదాయ, పరిపాలనా జిల్లా.ఇది యమునా నది ఒడ్డున ఉంది. ఢిల్లీ లోని పురాతన జనావాస ప్రాంతాలలో ఇది ఒకటి. దీనిని పురాణ డిల్లీ (పాత ఢిల్లీ) గా పిలువబడుతుంది.ఈ జిల్లాను ఆగ్నేయ ఢిల్లీ జిల్లా తోపాటు 2012 లో షహదారా జిల్లా కొత్తగా ఏర్పడింది. దీనితో ఢిల్లీ రాష్ట్రంలోని జిల్లాల సంఖ్య 11కు పెరిగింది. ఢిల్లీ లోని నంద్ నగరి వద్ద జిల్లా కలెక్టరేట్ కార్యాలయం ఉంది. నంద్ నగరి ఈ జిల్లా ముఖ్యపట్టణం. ఢిల్లీ మెట్రో మార్గం 2002 లో షహదారా నుండి రెడ్ లైన్‌లో (లైన్-1)లో టిస్ హజారీ వరకు ప్రారంభించింది.
శబ్దవ్యుత్పత్తి శాస్త్రం
ఉర్దూలో షహదారా అంటే "రాజుల తలుపు".అని అర్థం సూచిస్తుంది. దీని పేరు మూలం రెండు పెర్షియన్ పదాలలో ఉంది. షా అంటే "రాజులు", దారా అంటే ఒక తలుపు లేదా ప్రవేశం అని అర్థాలు. షహదారాను మొఘల్ రాజు స్థాపించాడు.
చరిత్ర
16 వ శతాబ్దం నాటి చంద్రవాలి గ్రామం అని పిలువబడే చిన్న బజారు (చిన్న మార్కెట్) చుట్టూ షాదారా అభివృద్ధి చెందింది. మీరట్ నుండి ఢిల్లీకి వెళ్ళే మార్గంలో ఇది ఒక స్టాప్ ‌ఓవర్.చాందిని చౌక్ తరువాత, ఢిల్లీలోని పురాతన శివారు ప్రాంతాలలో షహదారా ఒకటి. 18 వ శతాబ్దంలో, షహదారాలో ధాన్యం గిడ్డంగులు, టోకు ధాన్యం వ్యాపారాలు ఇక్కడ ఉన్నాయి. ఇక్కడ నుండి యమునా నది మీదుగా పహర్‌గంజ్ ధాన్యం మార్కెటుకు ధాన్యం సరఫరా జరుగుతుంది.
పాలన
షాదారాలో ఉత్తర షాదారా, దక్షిణ షాదారా అనే రెండు పురపాలక సంఘాలు ఉన్నాయి.
ఆర్థిక సంస్థలు, మౌలిక సదుపాయాలు
షహదారా, దిల్షాద్ గార్డెన్ నుండి ఢిల్లీ మెట్రో లైన్ 1 (రెడ్ లైన్) లో నాల్గవ స్టేషనుగా ఇది ఉంది.క్రాస్ రివర్ మాల్‌లో మద్యం షాపులు, కేఫ్‌లు, రెస్టారెంట్లు, సినిమా థియేటర్సు ఉన్నాయి.వికాస్ సినీ మాల్‌లో ఇండియన్ బ్యాంకు, సినిమా థియేటర్ ఉన్నాయి.ఈ ప్రాంతంలో " లీలా వాతావరణం " 5 నక్షత్రాల హోటల్, పార్కు ప్లాజా, అల్లం ప్లాజా వంటి అనేక ఇతర హోటళ్ళు కూడా ఉన్నాయి.జిల్లాలో వివిధ ప్రపంచ స్థాయి విద్యాసంస్థలు, ఉన్నత విశ్వవిద్యాలయాలు ఇక్కడ తమ ప్రాంగణాన్ని ఏర్పాటు చేసుకున్నాయి.
మతపర ప్రదేశాలు
షహదారా జిల్లాలో అనేక మతాల వారు ఉన్న ప్రదేశాల కలిగిన ప్రాంతం. షహదారా మెట్రో స్టేషన్ సమీపంలో శ్రీ సాయి సర్నం మందిర్, చోటా బజార్ ప్రాంతంలో పాత చర్చి, కబీర్ నగర్ లోని శరణార్థుల పునరావాస కాలనీ సమీపంలో పాకిస్తాన్ నుండి చాలా మంది సిక్కు శరణార్థులు నివసిస్తున్న గురుద్వారా, శివాజీ పార్కులో ఆర్య సమాజ్ మందిర్, సుభాష్ పార్కులో జనార్థన్ మందిర్, కీర్తి మందిరం. హనుమాన్ రోడ్‌లో హనుమాన్ మందిర్, మరికొన్ని చిన్న దేవాలయాలు కూడా ఉన్నాయి.షహదారాలో కొన్ని మసీదులు కూడా ఉన్నాయి.ఈ జిల్లాలో అక్షరథామ్ ఆలయం సాంస్కృతిక, చారిత్రక కళా ప్రదర్శన కేంద్రం, షాదారా నుండి 10 కి.మీ.దూరంలో ఉంది
ప్రాంతాలు
షహదారా ఉపవిభాగాలను, ఢిల్లీలోని పురపాలక సంఘం ప్రాంతాలలో రెండు మండలాలగా విభజించారు. వీటిని 'దక్షిణ షహదారా' మండలం, 'నార్త్ షహదారా' మండలం అని పిలుస్తారు. ఈ మండలాలకు దిల్షాద్ గార్డెన్, దిల్షాద్ కాలనీ, తాహిర్పూర్, ప్రీత్ విహార్, భజన్‌పురా, యమునా విహార్ వంటి ముఖ్యమైన ప్రాంతాలు సరిహద్దులుగా ఉన్నాయి.
రామ్ నగర్ ప్రాంతం
ఈ నివాస ప్రాంతం మాండోలి రహదారిలో ఒకప్పుడు వ్యవసాయ భూములుగా ఉండేది.అది ఇప్పుడు రామ్ నగర్ నివాస ప్రాంతంగా అభివృద్ధిచెంది అక్కడ రోజువారీ వాడుకకు అవసరమైన వస్తువులు, దేశీయ వస్తువుల వ్యాపారం జరుగుతుంది. 1980 చివర్లో సిహెచ్. ధన్ సింగ్ భగవాన్ పూర్ ఖేరా, షాదారా నాయకుడు (ప్రధాన్), కాంగ్రెసు తరుపున పనిచేశాడు.అతను మరోవైపు కాంగ్రెస్ సభ్యుల కమిటీలో కూడా ఉన్నాడు.
న్యూ మోడరన్ షాదరా ప్రాంతం
షహదారాలో, న్యూ మోడరన్ షహదారా (బుద్ బజార్) మండోలి రోడ్, న్యూ మోడరన్ షహదారా II అనే రెండు  విభాగాలు ఉన్నాయి.న్యూ మోడరన్ షాదారాలో డిడిఎ రహదారి ఉంది. శశి పబ్లిక్ సెకండరీ పాఠశాల, సిటీ కాన్వెంట్ పాఠశాల ఉన్నాయి.ఈ ప్రాంతం పిన్ కోడ్ 110032. ఇది మానసరోవర్ పార్కు పోలీస్ స్టేషన్ పరిధిలోకి వస్తుంది. షహదారాలో తపాలా కార్యాలయం ఉంది. న్యూ మోడరన్ షహదరా II. ఇది 16 వ శతాబ్దం నాటి చంద్రవాలి గ్రామంలో ఉంది.ఇందులో 14 వీధులు ఉన్నాయి.ఈ కాలనీకి కీ.శే. సిహెచ్. మహేందర్ సింగ్ భాటి న్యూ మోడరన్ షహదారా మొదటి ప్రధాన్ గా వ్యవహరించాడు
నవీన్ షాహదరా ప్రాంతం
నవీన్ షహదారా స్వాగత మెట్రో స్టేషన్ల మధ్య, శ్యామ్ లాల్ కాలేజీ వెనుక ఉంది. ఇది పార్కులు, పాఠశాలలు, కళాశాలలు, బేకరీలతో కూడిన సంపన్న ప్రాంతం.ఈ ప్రాంతంలో అనేక షాపింగ్ సైట్లు ఉన్నాయి. ఇది రెసిడెంట్సు వెల్ఫేర్ అసోసియేషన్తో కూడిన షాదారా నాగరిక ప్రాంతం.
మూలాలు
వర్గం:Coordinates on Wikidata వర్గం:షహదారా జిల్లా వర్గం:ఢిల్లీ జిల్లాలు
వారణాసి జిల్లా
వారణాసి జిల్లా (హిందీ: वाराणसी ज़िला), (ఉర్దూ: وارانسی ضلع)ఉత్తరభారతీయ రాష్ట్రమైన ఉత్తర ప్రదేశ్ రాష్ట్రంలోని వారణాసి డివిజన్‌లో భాగంగా ఉంది. జిల్లా వైశాల్యం 1,535 చ.కి.మీ. 2011 గణాంకాల ప్రకారం జిల్లా జనసంఖ్య 3,682,194.
విభాగాలు
వారణాసి జిల్లా వారణాసి డివిజన్‌లో భాధంగా ఉంది. డివిజన్‌లో పిండ్రా, అజగరా, శివ్పూర్, వారణాసి కంటొన్మెంట్, వారణాసి నార్త్, వారణాసి సౌత్, రొహానియా, శివపురి భాగంగా ఉన్నాయి.
భాషలు
వారణాసి జిల్లాలో భోజ్పురి, హిందీ భాషలు మాట్లాడుతూ ఉంటారు. వ్రాయడానికి దేవనాగరి లిపిని వాడుతుంటారు. ఉర్దూ భాషను వ్రాయడానికి పర్షియన్ లిపిని ఉపయోగించి నస్తాలిక్ శైలిని వాడుతుంటారు.
గ్రామాల జాబితా
గ్రామాల జాబితా http://www.wikivillage.in/district/uttar-pradesh/varanasi
వెలుపలి లింకులు
వర్గం:ఉత్తర ప్రదేశ్ జిల్లాలు Varanasi district వర్గం:భారతదేశం లోని జిల్లాలు
వెట్రిమారన్
వెట్రిమారన్‌ తమిళ సినిమా దర్శకుడు, నిర్మాత,స్క్రీన్‌ప్లే రచయిత. ఆయన ఆడుకాలమ్‌, విసారణై, కాక్క ముట్టై, అసురన్ చిత్రాలకు 5 జాతీయ అవార్డులను అందుకున్నాడు.
మూలాలు
వర్గం:తమిళ సినిమా దర్శకులు వర్గం:తమిళ సినిమా కథా రచయితలు వర్గం:తమిళ సినిమా నటులు
లులు మాల్
లులు ఇంటర్నేషనల్ షాపింగ్ మాల్ కేరళ రాష్ట్రం కొచ్చిలో నెలకొని వున్న భారతదేశంలోని అత్యంత విశాలమైన షాపింగ్ మాల్. ప్రతిరోజు సగటున 80,000 మంది ఈ మాల్‌ను సందర్శిస్తారు. కేరళలో ఎక్కువ మంది పర్యాటకులు సందర్శించే ప్రదేశాలలో ఇది ఒకటి. ఇది 17 ఎకరాలు (6.9 హెక్టార్లు) విస్తీర్ణంలో మొత్తము 25 లక్షల చదరపు అడుగుల బిల్టప్ ఏరియాను కలిగి ఉంది. దానిలో 17 లక్షల చదరపు అడుగుల స్థలం నికరంగా లీజుకు ఇవ్వడానికి వీలుగా ఉంది. ఈ మాల్ 2013,మార్చిలో ప్రారంభమైంది. దీనిలో 215 దుకాణాలు ఉన్నాయి. వాటిలో ఫుడ్ కోర్టులు, రెస్టారెంటులు, ఫ్యామిలీ ఎంటర్‌టైన్‌మెంట్ జోన్లు, ఒక మల్టీప్లెక్స్, ఐస్ స్కేటింగ్ రింక్, బౌలింగ్ అల్లేలు ఉన్నాయి. ఈ ప్రాజెక్టు అయిన మొత్తం ఖర్చు ₹1600 కోట్లు (25 కోట్ల డాలర్లు)గా అంచనా వేయబడింది. లులు గ్రూప్ ఇంటర్నేషనల్ అధ్యక్షుడు, మేనేజింగ్ డైరెక్టర్ అయిన యూసుఫ్ అలీ ముసల్లియం వీట్టిల్ అబ్దుల్ ఖాదర్ ఈ ఆస్తికి స్వంతదారుడిగా, నిర్వాహకుడిగా వ్యవహరిస్తున్నాడు. లులు గ్రూప్ ఇంటర్నేషనల్ సంస్థకు రిటైల్, రియల్ ఎస్టేట్ మొదలైన రంగాలలో విస్తృతమైన వ్యాపార లావాదేవీలు ఉన్నాయి. ఈ షాపింగ్ మాల్ భారతదేశంలో చేపట్టిన తొలి ప్రాజెక్టు. ఈ సంస్థ తిరువనంతపురం, లక్నో, చెన్నై,బెంగళూరు, హైదరాబాదులలో మాల్స్ నిర్మించడానికి తలపెట్టింది.
ప్రదేశం
లులు మాల్ కొచ్చి నగరంలో రెండు జాతీయ రహదారులు ఎన్.హెచ్ 544, ఎన్.హెచ్ 47ల కూడలి అయిన ఎడప్లల్లి జంక్షన్‌లో నెలకొని ఉంది. ఎడపల్లి మెట్రో రైల్వే స్టేషన్‌కు అతి సమీపంలో ఉంది. ఈ షాపింగ్ మాల్ కేరళ రాష్ట్రానికి ఒక ప్రత్యేక ఆకర్షణగా నిలిచి పర్యాటకులను ఆకర్షిస్తూ వుంది.
రికార్డు పుస్తకాలలో స్థానం
2016, అక్టోబర్ 27న లులు మాల్ ఉద్యోగులు భారత సైనికులకు సంఘీభావం ప్రకటిస్తూ "లులు సాల్యూట్స్ టు అవర్ సోల్జర్స్" అనే పేరుతో 5509 ప్రమిదలను మాల్ ఆవరణలో ఒక నిముషంలో వెలిగించి దీపావళిని ముందుగా జరుపుకున్నారు. ఈ ఉదంతం "ఆసియా బుక్ ఆఫ్ రికార్డ్స్ ", "ఇండియా బుక్ ఆఫ్ రికార్డ్స్ "లలో నమోదయ్యింది.
ఐదు నక్షత్రాల హోటల్
ఈ షాపింగ్ మాల్‌ను ఆనుకుని మారియట్ హోటల్ ఉంది. ఈ హోటల్ 84 మీటర్ల ఎత్తు కలిగి ఉంది. ఈ హోటల్ మీద హెలీపాడ్ ఉంది.
తెలంగాణ రాష్ట్ర విశిష్ట మహిళా పురస్కారాలు-2018
తెలంగాణ రాష్ట్ర విశిష్ట మహిళా పురస్కారం తెలంగాణ రాష్ట్ర మహిళా, శిశు సంక్షేమ శాఖ, తెలంగాణ రాష్ట్ర భాషా సాంస్కృతిక శాఖ ఆధ్వర్యంలో తెలంగాణ ప్రభుత్వం ప్రతీ సంవత్సరం అంతర్జాతీయ మహిళా దినోత్సవం సందర్భంగా తెలంగాణ రాష్ట్రంలో ఆయా రంగాల్లో రాణించిన మహిళలకు అందజేసే పురస్కారం. గౌరమ్మను గంగలో పూజించే బతుకమ్మ సాక్షిగా.. దుర్గమ్మను నైవేద్యంతో పూజించే బోనం సాక్షిగా.. స్త్రీలను గౌరవించుకోవడం, సత్కరించుకోవడం తెలంగాణ రాష్ట్ర సంప్రాదాయం. స్వతంత్ర భారతంలో ఏ రాష్ట్రంలో లేని విధంగా తెలంగాణ ప్రభుత్వం ప్రతీ సంవత్సరం అంతర్జాతీయ మహిళా దినోత్సవం సందర్భంగా తెలంగాణ రాష్ట్రంలో ఆయా రంగాల్లో రాణించిన మహిళలకు ప్రత్యేక పురస్కారాలు అందజేస్తుంది.
2018 పురస్కారాల్లో భాగంగా వివిధ రంగాల్లో సత్తా చాటుతున్న తెలంగాణ రాష్ట్రానికి చెందిన ప్రతిభామూర్తుల్లో 17 కేటగిరీలకుగాను 20 మందిని రాష్ట్ర ప్రభుత్వం ఉత్తమ మహిళలుగా ఎంపిక చేసింది. వీరికి 2018, మార్చి 8న అంతర్జాతీయ మహిళా దినోత్సవం రోజున హైదరాబాద్ లోని లలిత కళా తోరణంలో లక్ష రూపాయల నగదు పురస్కారంతో సత్కరించడం జరిగింది. ఈ కార్యక్రమంలో మహిళా, శిశుసంక్షేమశాఖ మంత్రి తుమ్మల నాగేశ్వరరావు, హోంమంత్రి నాయిని నర్సింహారెడ్డి, నిజామాబాద్ ఎం.పి కల్వకుంట్ల కవిత, హోంమంత్రి నాయిని నర్సింహారెడ్డి, తుమ్మల నాగేశ్వరరావు, ప్రణాళిక బోర్డు ఉపాధ్యక్ష్యుడు సింగిరెడ్డి నిరంజన్‌ రెడ్డి, ఎస్.సి కార్పొరేషన్ చైర్మన్ పిడమర్తి రవి, సాంస్కృతిక సారథి చైర్మన్, ఎమ్మెల్యే రసమయి బాలకిషన్, డిప్యూటీ స్పీకర్ పద్మా దేవేందర్ రెడ్డి లతో పాటు ప్రభుత్వ సలహాదారులు కె.వి. రమణాచారి, దేశపతి శ్రీనివాస్, సాంస్కృతిక సారథి చైర్మన్, ఎమ్మెల్యే రసమయి బాలకిషన్, మహిళా సంక్షేమశాఖ ముఖ్యకార్యదర్శి ఎం జగదీశ్, డైరెక్టర్ విజయేంద్ర బోయి, సాంస్కృతికశాఖ డైరెక్టర్ మామిడి హరికృష్ణ, మహిళా కార్పొరేషన్ డైరెక్టర్ నిర్మల, రంగారెడ్డి జెడ్పీ చైర్‌పర్సన్ ప సునీతా మహేందర్‌రెడ్డి, ఖమ్మం జిల్లా పరిషత్ చైర్‌పర్సన్ కవిత, వరంగల్ జిల్లా పరిషత్ చైర్‌పర్సన్ జి. పద్మ, బీసీ కార్పొరేషన్ చైర్మన్ బి.ఎస్.రాములు, నగర మేయర్ సతీమణి బొంతు శ్రీదేవి తదితరులు పాల్గొని పురస్కారాలు అందజేశారు.
మూలాలు
వర్గం:తెలంగాణ ప్రభుత్వం వర్గం:పురస్కారాలు వర్గం:తెలంగాణ భాషా సాంస్కృతిక శాఖ వర్గం:తెలంగాణ రాష్ట్ర పురస్కారాలు వర్గం:పురస్కార గ్రహీతలు
డాక్టరేట్
భారతదేశం డాక్టరేట్‌లు
thumb|right| నలుపు, ఎరుపు రంగు వస్త్రంలో ఉన్న డాక్టర్ ఆఫ్ డివినిటీ చిత్రం. రూడాల్ఫ్ ఆకెర్‌మన్  హిస్టరీ ఆఫ్ ఆక్స్‌ఫర్డ్ నుండి తీసుకొనబడింది.
గౌరవ డాక్టరేట్‌లు
చాలా భారతీయ విశ్వవిద్యాలయాలు గౌరవ డాక్టరేట్ లు ప్రదానం చేస్తాయి. ఇవి సాధారణంగా కాన్వొకేషన్ లో వివిధ రంగాలలో విశేషమైన కృషిచేసిన వారికి ఇస్తారు.
కళాప్రపూర్ణ
ఆంధ్ర విశ్వవిద్యాలయం ప్రతిష్ఠాకరమైన డాక్టరేట్ ను కళాప్రపూర్ణ అంటారు.
వెలుపలి లంకెలు
వర్గం:విద్య
దేవులపల్లి సోదరకవులు
దేవులపల్లి సోదరకవులు: దేవులపల్లి సుబ్బరాయశాస్త్రి (1853 - 1909), దేవులపల్లి వేంకట కృష్ణశాస్త్రి (1856 - 1912) వీరి తల్లిదండ్రులు వెంకమాంబ, వేంకటకృష్ణశాస్త్రి. వీరి స్వగ్రామము కూచిమంచి తిమ్మకవి గ్రామమైన చంద్రంపాలెం. కూచిమంచి వేంకటరాయకవి ఈ సోదరకవులకు గురువు. ఈ సోదరకవులు ఇరువురు బాల్యంలో పిఠాపురం రాజా రావు ధర్మారావు చెంత, యవ్వనమున రావు వేంకటమహీపతి గంగాధరరామారావు ఆస్థానమున, వృద్ధాప్యములో రావు వేంకట కుమార మహీపతి సూర్యారావు ఆస్థానంలో ఉన్నారు. ఎక్కువకాలం గంగాధర రామారావు ఆస్థానంలో సాహిత్యవ్యాసంగం చేశాడు.
వంశ వివరాలు
వీరిది పండితవంశము. వీరి వంశ మూలపురుషుడు దేవులపల్లి వేంకటసూరి. కావ్యనాటకములను రచించిన ప్రతిభాశాలి. వేంకటసూరి తనయుడు రామసూరి పండితుడు. ఇతడు పూసపాటి విజయరామరాజు వలన వెలగవాడ అనే అగ్రహారం పొందాడు. రామసూరి తమ్ముడు వేంకటరామశాస్త్రి సంగీతవిద్వాంసుడు. అతని కుమారుడు బ్రహ్మసూరి "తారావళి" కావ్యాన్ని వ్రాసి పిఠాపుర ప్రభువైన రావు మహీపతిరావుకు అంకితం చేశాడు. ఆ ప్రభువు బ్రహ్మసూరికి ఫకర్దీను పాలెము అనే గ్రామంలో సుక్షేత్రాన్ని కానుకగా ఇచ్చాడు. వీరి వంశములో జన్మించిన దేవులపల్లి రామశాస్త్రి "రామచంద్రోదయము" అనే చంపువును, "సాహితీదర్పణము" అనే అలంకారశాస్త్రాన్ని, బాలభాగవత వ్యాఖ్యను, పెక్కు నాటకాలను వ్రాసిన గొప్ప విద్వాంసుడు. ఇతడు రావు నీలాద్రిరావు చేత సరసతర సాహితీసారచక్రవర్తి అనే బిరుదును పొందాడు. ఈ రామశాస్త్రికి బుచ్చయ్యశాస్త్రి అనే నామాంతరం ఉంది. బుచ్చయ్యశాస్త్రి (రామశాస్త్రి) ద్వితీయపుత్రుడు వేంకటకృష్ణశాస్త్రి తమ్మన అనే పేరుతో ప్రసిద్ధిపొంది సకలపండితమండలచక్రవర్తి అయినాడు. తమ్మన ప్రథమపుత్రుడు బుచ్చయ్యశాస్త్రి పదియేండ్లకే పంచకావ్యములు, పండ్రెండేండ్లకు నాటకాలంకారములు, పదునారేండ్లకు శబ్దన్యాయశాస్త్రములు చదివాడు. రావు నీలాద్రిరావు కాలములో విద్వాంసుడిగ ప్రసిద్ధి చెందిన రామశాస్త్రి తమ్ముడు వేంకటశాస్త్రి సర్వశాస్త్రాలలో నిష్ణాతుడు. ఇతని పుత్రుడు వేంకటకృష్ణశాస్త్రి మహాపండితుడు. ఇతని కుమారుడు సీతారామశాస్త్రి తన పాండిత్యముచేత రావు వేంకటనీలాద్రిరావును, అతని పుత్రుడు రావు వేంకటసూర్యారావును మెప్పించాడు. సీతారామశాస్త్రి పుత్రుడు వేంకట కృష్ణశాస్త్రి రావు గంగాధరరామారావుకు గురువై తారకబ్రహ్మ మంత్రముపదేశించాడు. వేంకటకృష్ణశాస్త్రి జనమంచి కృష్ణశాస్త్రి కుమార్తె వెంకమాంబను వివాహమాడి సీతారామశాస్త్రి, సుబ్బరాయశాస్త్రి, వేంకటకృష్ణశాస్త్రి అనే ముగ్గురు సుతులను పొందాడు. వీరిలో సుబ్బరాయశాస్త్రి, వేంకటకృష్ణశాస్త్రి పిఠాపురం ఆస్థానములో విద్వాంసులుగా దేవులపల్లి సోదరకవులు అనే పేరుతో ప్రసిద్ధులయ్యారు.
విద్యాభ్యాసం
దేవులపల్లి సోదరకవులకు ప్రపితామహుడు దేవులపల్లి సీతారామశాస్త్రి అక్షరాభ్యాసం చేశాడు. ఈ సోదరులు సీతారామశాస్త్రి వద్ద కాళిదాసత్రయము, తండ్రివద్ద కావ్యద్వయము, నైషదము, కొన్ని చంపువులు, అలంకారశాస్త్రము, సిద్ధాంతకౌముది, తర్కప్రకరణాలు, నాటకములు, కొంత జ్యోతిషశాస్త్రము నేర్చుకున్నారు. అమరము ఈ సోదరులకు కంఠస్థము అయ్యింది. కూచిమంచి వేంకటరాయకవి వీరికి ఆంధ్ర లక్షణశాస్త్రాలను ఉపదేశించాడు.
దేవులపల్లి సుబ్బరాయశాస్త్రి
1879లో పిఠాపురం ప్రభువు రావు గంగాధర రామారావు సమక్షంలో నూజివీడు సంస్థాన ఆస్థానకవి మాడభూషి వేంకటాచార్యులు అవధానం చేసి మెప్పించగా, రాజా తమ ఆస్థానములో అట్టి విద్వాంసులు కలరా అని విచారించి దేవులపల్లి సోదరకవులు అంతటి శక్తి కలవారని తెలుసుకొని వెంటనే చంద్రంపాలెం నుండి పిలిపించాడు. సుబ్బరాయశాస్త్రి ఇంతకు ముందు అవధానప్రక్రియ చేపట్టకున్నా రాజావారి అనుజ్ఞపై తమ్మునితో కలిసి శతావధానాన్ని జయప్రదంగా చేసి రాజావారియొక్కయు, సభికులయొక్కయు మన్నికకు పాత్రుడైనాడు. ఈవిధంగా ఈ సోదరకవులు అప్పుడప్పుడు అవధానాలు చేసేవారు.
దేవులపల్లి వేంకటకృష్ణశాస్త్రి (1856 - 1912)
ఇతనికి దేవులపల్లి తమ్మన్నశాస్త్రి అను నామాంతరము కలదు. ఇతడు అన్నగారి వలె సంస్కృతములో కావ్యరచన చేయనప్పటికీ సంస్కృతభాషలో గొప్ప పండితుడు.
అవధానాలు
ఈ సోదరులు ఇద్దరూ కలిసి పిఠాపురంలో ఒక శతావధానము, మద్రాసులో ఒక అష్టావధానము, మైలపూరులో ఒక అష్టావధానము, పిఠాపురంలో ఎడ్వర్డ్ ప్రభువు పట్టాభిషేక మహోత్సవంలో ఒక అష్టావధానము, రెవిన్యూ అధికారి జె.అన్డూ ఎదుట ఒక అష్టావధానము, విద్యాధికారి ఎ.ఎల్.విలియమ్స్ ఎదుట ఒక అష్టావధానము మొత్తం 6 అవధానాలు మాత్రం ప్రదర్శించారు. వీరి అవధానాలలో చతురంగము, సమస్య, వ్యస్తాక్షరి, నిషిద్ధాక్షరి, నిర్ధిష్టాక్షరి, ఉద్దిష్టాక్షరి, ఆశుధార, పుష్పగణనము, సంగీతము నందు రాగముల గుర్తింపు, వర్ణన మొదలైన అంశాలు ఉండేవి.
వీరు పూరించిన కొన్ని అవధాన సమస్యలు: పూరణ: కంబు సుమీ గళంబు కనకంబు సుమీ చెలిమేను చక్రవా కంబు సుమీ చనుంగవ శుకంబు సుమీ నుడి ద్రాక్షపండ్ల పా కంబు సుమీ రదచ్ఛద ముఖంబు సుమీ నడుమబ్జవైరి పొం కంబు సుమీ ముఖం బతిసుఖంబు సుమీ రతినోలలాడగన్
పూరణ: రుట్పతివంబు దోఁప నతిరూఢియు బ్రౌఢియుఁజూపి యామినీ రాట్పవమాన కోకిల మరాళ శుక ప్రముఖాస్మదీయ వి ద్విట్పటలందుఁ గూడి నను వేఁచుచు నేఁచెద వేర? మార నీ షట్పదశింజినీజనిత సాయకపంక్తికి నింతులోర్తురే?
ఇతర లింకులు
వర్గం:అవధానులు వర్గం:శతావధానులు వర్గం:కవులు వర్గం:1853 జననాలు వర్గం:1856 జననాలు వర్గం:1909 మరణాలు వర్గం:1912 మరణాలు వర్గం:తూర్పు గోదావరి జిల్లా కవులు వర్గం:తూర్పు గోదావరి జిల్లా అవధానులు వర్గం:పిఠాపురం సంస్థాన ఆస్థాన కవులు
మిస్సింగ్ (2018 చిత్రం)
మిస్సింగ్ అనేది ముకుల్ అభ్యంకర్ రచన, దర్శకత్వం వహించిన 2018 భారతీయ హిందీ భాషా సైకలాజికల్ థ్రిల్లర్ చిత్రం. దీనిని శీతల్ భాటియా, షబానా రజా బాజ్‌పాయ్, విక్రమ్ మల్హోత్రా, మార్కండ్ అధికారి, ఆనంద్ పండిట్, రూపా పండిట్ నిర్మించారు. టబు, మనోజ్ బాజ్‌పాయ్, అన్నూ కపూర్ నటించారు. ఇది మర్డర్ మిస్టరీగా కూడా పేర్కొనబడింది. ఇది 6 ఏప్రిల్ 2018న విడుదలైంది.
వేదాంతం పార్వతీశం
వేదాంతం పార్వతీశం(1920-2005) కూచిపూడి నాట్యకళాకారుడు.
మిస్సింగ్ (2018 చిత్రం)
మిస్సింగ్ చిత్రం ముకుల్ అభ్యంకర్ దర్శకుడిగా పరిచయమయ్యాడు. ఇందులో నటించడంతో పాటు, బాజ్‌పాయ్, తన పేరున్న ఫిల్మ్ ప్రొడక్షన్ బ్యానర్‌లో ఈ చిత్రానికి సహ-నిర్మాతగా కూడా వ్యవహరించాడు, ఇది బ్యానర్ మొదటి సహ-నిర్మాత చిత్రం కూడా. ఘాట్‌లో చివరిగా కనిపించారు, బాజ్‌పాయ్, టబు పద్దెనిమిది సంవత్సరాల తర్వాత ఈ చిత్రంలో మళ్లీ కలిశారు. అన్నూ కపూర్ ఈ చిత్రంలో తాను పోషించిన మారిషస్ పోలీసు పాత్ర కోసం ఫ్రెంచ్ నేర్చుకున్నాడు.
సంగీతం
సినిమాలో ఒకే ఒక్క పాట ఉంది. ఇది "సో జా రే" అని పిలవబడే లాలీపాట, దీనిని ఎం.ఎం కీరవాణి స్వరపరిచారు. సాహిత్యాన్ని మనోజ్ ముంతాషిర్ రాశారు, దీనిని టబు స్వయంగా పాడారు. తెరపై, టబు తన కూతురిని నిద్రపుచ్చడానికి ఈ లాలీ పాటను పాడింది.
వేదాంతం పార్వతీశం
విశేషాలు
ఇతడు ఎరుక, అర్ధనారీశ్వరుడు, దక్షయజ్ఞం, ప్రవరాఖ్య, పేరణి శంకరప్ప, దాదీనమ్మ, శివమోహినులు మొదలైన కూచిపూడి నృత్యరూపకాలను రచించి వాటికి నృత్యాన్ని సమకూర్చి తన శిష్యులచే నటింపజేశాడు. ఇంకా ఇతడు తిల్లానాలు, జావళీలు ఎన్నో రచించాడు. నాట్యకళ మాసపత్రికలో నృత్యానికి సంబంధించి అనేక రచనలు చేశాడు. సిద్ధేంద్రయోగి భామాకలాపం, ప్రహ్లాద నాటకం, కూచిపూడి నాట్యదర్పణం, కూచిపూడి మేళకర్తలు, గొల్లకలాపం, నృత్య తరంగిణి, ధూర్జటి కలాపం వంటి గ్రంథాలను ప్రచురించాడు. ఇంకా చింతామణి, ఉషాపరిణయం,హరిశ్చంద్ర, పగటివేషాలు, నాట్యమేళా, రాసలీల, జముకుల గేయాలు వంటి అముద్రిత రచనలు కూడా ఉన్నాయి.
ఇతడు 1952లో బందా కనకలింగేశ్వరరావుతో కలిసి కూచిపూడిలో సిద్ధేంద్ర కళాక్షేత్రాన్ని స్థాపించాడు. ఈ సంస్థ ఆరంభం నుండి దానిలో పనిచేసి దానికి ప్రిన్సిపాల్‌గా పదవీవిరమణ చేశాడు. 1954లో కూచిపూడి పతాకాన్ని ఆవిష్కరించాడు.
ఇతని శిష్యులలో పసుమర్తి రామలింగశాస్త్రి, వేదాంతం రత్తయ్య శర్మ, వేదాంతం రాధేశ్యాం, పసుమర్తి కేశవప్రసాద్, చింతా సీతారామాంజనేయులు, యేలేశ్వరపు నాగేశ్వర శర్మ, చింతా రామము, భాగవతుల మోహన్ రావు మొదలైనవారు ఉన్నారు.
కేంద్ర సంగీత నాటక అకాడమీ 1994లో ఇతనికి కూచిపూడి నాట్యంలో అవార్డును ప్రకటించింది.
మూలాలు
వర్గం:1920 జననాలు వర్గం:కూచిపూడి నృత్య కళాకారులు వర్గం:నాట్యాచార్యులు వర్గం:కృష్ణా జిల్లా నాట్య గురువులు వర్గం:సంగీత నాటక అకాడమీ అవార్డు గ్రహీతలు వర్గం:2005 మరణాలు
కృష్ణ కెనాల్–గుంటూరు రైలు మార్గము
'కృష్ణ కెనాల్–గుంటూరు రైలు మార్గము అనేది భారతీయ రైల్వే లోని గుంటూరు డివిజన్కి చెందిన ఒక రైల్వే సెక్షన్. ఈ సెక్షన్ కృష్ణ కెనాల్–గుంటూరుని కలుపుతుంది. ఈ సెక్షన్ హౌరా-చెన్నై ప్రధాన రైలు మార్గముని కృష్ణ కెనాల్ దగ్గర, గుంటూరు–మాచెర్ల సెక్షన్, గుంటూరు–తెనాలి సెక్షన్ ని గుంటూరు దగ్గర్ కలుస్తుంది.
మూలాలు
వర్గం:గుంటూరు రైల్వే డివిజను వర్గం:ఆంధ్రప్రదేశ్ రైలు రవాణా వర్గం:భారతీయ రైలు మార్గాలు వర్గం:దక్షిణ భారతదేశం రైలు మార్గములు
రాస్ బిహారి బోస్
రాస్‌ బిహారి బోస్‌ (1886 మే 25 – 1945 జనవరి 21) భారత స్వాతంత్ర్యోద్యమకారుడు. ఇతను భారతదేశంలోని "గదర్ ఉద్యమం" లో ఒక నాయకుడు. ఆ తర్వాత భారత జాతీయ సైన్యంలో కూడా సభ్యునిగా ఉన్నాడు. స్వాతంత్రోద్యమంలో అత్యంత ధైర్య సాహసాలతో పాల్గొన్న దేశభక్తుల్లో రాస్‌ బిహారీ బోస్‌ కూడా ఒకడు.జీవితకాలంలో ఎంతో ధైర్యసాహసాలతో అతను ఎన్నో ప్రమాదాలనుండి తప్పించుకుని ఆంగ్లేయులను ముప్పుతిప్పలు పెట్టాడు.
అతను 1886 మే 25 న పశ్చిమ బెంగాల్ లోని బర్థామన్ జిల్లా సుబల్దాహా గ్రామంలో జన్మించాడు. అతని తండ్రి వినోదెబెహారి బోస్ అప్పటి భారత ప్రభుత్వ ఉద్యోగి. అతను చందర్‌నాగూర్, కలకత్తాలో ప్రాథమిక విద్యను అభ్యసించాడు. అతని స్వంత ప్రకటన ప్రకారం, అతను కేవలం పదిహేనేళ్ల వయసులో తన విప్లవాత్మక వృత్తిని ప్రారంభించాడు. మిలిటెంట్ జాతీయవాద స్ఫూర్తితో స్ఫూర్తి పొందిన అతను మొదట సైన్యంలోకి ప్రవేశించడానికి ప్రయత్నించాడు. కానీ తరువాత డెహ్రాడూన్ లోని ఫారెస్ట్ రీసెర్చ్ ఇనిస్టిట్యూట్‌లో ఉద్యోగం పొందాడు. ఆ తర్వాత అతను ఫ్రాన్స్, జర్మనీలలో మెడికల్, ఇంజనీరింగ్ లలో డిగ్రీలు పూర్తిచేశాడు. అతని విద్యాభ్యాసం ఫ్రెంచ్‌ వలస ప్రాంతంలో, ఆంగ్లేయుల పాలనలో జరగడంతో రెండు సంస్కృతుల పరిచయమయ్యాయి. చిన్ననాడే అతను చదివిన విప్లవ సాహిత్యం అతని మీద తీవ్ర ప్రభావాన్ని చూపింది.
విప్లవ కార్యక్రమాలు
విప్లవ కార్యక్రమాల పట్ల బాల్యం నుండే శ్రద్ధ కనబరచినప్పటికీ అతను బెంగాల్ నుండి "ఆలిపోర్ బాంబ్ కేసు (1908)" ను త్యజించడానికి బెంగాల్ విడిచిపెట్టాడు. అతను డెహ్రాడూన్ లో ఫారెస్టు రీసెర్చ్ ఇనిస్టిట్యూట్ లో హెడ్ క్లర్క్ గా పనిచేశాడు. అక్కడ ఆనాటి ప్రముఖ విప్లవనేత జతిన్‌ బెనర్జి నాయకత్వంలో రాస్‌ బిహారి బోస్‌ పనిచేయసాగాడు. గదర్‌పార్టీతో సంబంధాలు పెట్టుకుని వైశ్రాయ్‌ లార్ట్‌ హార్టింగ్‌పై దాడికి ప్రణాళికలు రచించాడు. 1912 డిసెంబరు 23న ఢిల్లిలో ఊరేగింపుగా వస్తున్న వైశ్రాయ్‌పై విప్లవకారులు చాందిని చౌక్‌వద్ద పథకం ప్రకారం బాంబు దాడి చేశారు. దానిలో వైశ్రాయ్‌ ప్రాణాలతో తప్పించుకోగా కొందరు మరణించడం, గాయపడడం జరిగింది. ఆ దాడి భవిష్యత్తులో భారతదేశంలో కొనసాగే విప్లవోద్య మాలకు గొప్ప ప్రేరణగా చరిత్రలో నిలిచి పోయింది. బ్రిటిష్‌ ప్రభుత్వం ఆగ్రహంతో రగిలిపోయి విప్లవ కారుల వేట సాగించింది. మాస్టర్‌ అమీర్‌ చంద్‌ అవద్‌బిహారి, బాలముకుంద్‌ను పట్టుకుని ఉరితీసింది. మహిళా వేషంలో వచ్చి బాంబు విసిరిన వసంత్‌ విశ్వాస్‌ను పట్టుకుని అంబాలా జైల్లో ఉరి తీసారు. రాస్‌బిహారి పట్టుబడకుండా తప్పించుకున్నాడు. బెనారస్‌ను ఒక కేంద్రంగా పెట్టుకుని విప్లవ కార్యకలాపాలను కొనసాగించాడు. లార్ట్‌ హార్టింగ్‌ తాను వ్రాసిన "మై ఇండియన్ ఇయర్స్" అనే గ్రంధంలొ ఈ ఉదంతం మొత్తాన్ని వివరించాడు.
1915 ఫిబ్రవరి 21 న భారతీయ సిపాయిలు ఆంగ్ల సైనికులపై దాడిచేయాలని, ఖజానాను దోపిడి చేసి, ఖైదీలను విడిపించడం లక్ష్యంగా సిద్ధమయ్యారు. అయితే, కిర్‌పాల్‌సింగ్‌ అనే గూఢచారి ఈ సమాచారాన్ని పోలీసులకు అందించాడు. విప్లవకారులపై దాడులు, అరెస్టులు ప్రారంభమయ్యాయి. రాస్‌బిహారి బోస్‌ పట్టుబడకుండా మారువేషంలో తప్పించుకున్నాడు. భారతదేశంలో విప్లవకారులపై నానాటికీ నిర్బంధం పెరిగిపోతుందడడంతో తాను జపాన్‌కు వెళ్ళిపోవాలని రాస్‌ బిహారి బోస్‌ నిర్ణయించుకున్నాడు. 1915 మే 12 న రాజా పిఎన్‌టి ఠాగూర్‌ అనే మారుపేరుతో జపాన్‌కు ప్రయాణమయ్యాడు. మారువేషాలు వేయడంలో అతను దిట్ట అవడంతో ఎవరూ గుర్తించలేదు. 1915 మే 22 కల్లా సింగపూర్‌కు చేరుకుని అక్కడనుండి జపాన్‌ చేరాడు. విదేశీగడ్డమీద ప్రవాసజీవితంలో కూడా బ్రిటిష్‌ పోలీసులు అతనిని వెంటాడడం మానలేదు.
ఇండియన్ నేషనల్ ఆర్మీ
జపాన్ లో వివిధ విప్లవ వర్గాల వద్ద ఆశ్రయం పొందాడు. 1915-1918 మధ్య కాలంలో అతను నివాసం, గుర్తింపులను అనేక సార్లు మార్చుకున్నాడు. ఆ కాలంలో జపాన్ ప్రభుత్వంతో కలసి బ్రిటిష్ ప్రభుత్వం అతని కోసం వేట ప్రారంభించినందున 17 సార్లు అతను ఇల్లు మార్చాల్సి వచ్చింది. అతను "సోమా ఐజో", "సోమా కోట్సుకో" ల కుమార్తెను వివాహమాడాడు. 1923 లో జపాన్ పౌరసత్వాన్ని పొందాడు. తరువాత ప్రవాసజీవితాన్ని విడిచిపెట్టి జపాన్‌ భాషను నేర్చుకుని జర్నలిస్టుగా, రచయితగా భారతదేశ వాస్తవాలను ప్రచారం చేయడంలో కృషి చేసాడు. ఎన్నో పుస్తకాలను రచించాడు.
కొత్త తరహా కూర పరిచయం
అతను జపాన్ లో భారతీయ తరహా చికెన్ కూరను ప్రవేశ పెట్టాడు. ఆ కూర జపాన్ లోని సాధారణ కూర కంటే ఎంతో ఖరీదైంది. ఆ కూర జపాన్లో ప్రసిద్ధి పొంది రాస్ బిహారీ పేరు "బోస్ ఆఫ్ నకమురయా" గా ప్రసిద్ధి పొందింది. ఈ కూర ప్రస్తుతం జపాన్ రెస్టారెంట్లలో అతి ప్రసిద్ధి పొందిన వంటకం.
జపాను కార్యకలాపాలు
thumb|339x339px బోస్ ఎ ఎమ్ నాయర్‌తో పాటు జపనీస్ అధికారులను భారతీయ జాతీయవాదుల పక్షాన నిలబెట్టడంలో, చివరికి విదేశాలలో భారత స్వాతంత్ర్య పోరాటానికి అధికారికంగా మద్దతు పలకటానికి కీలక పాత్ర పోషించాడు.బోస్ టోక్యోలో  1942 మార్చి 28 -30 న ఒక సమావేశాన్ని ఏర్పాటు చేశాడు, ఆ సమావేశం ఇండియన్ ఇండిపెండెన్స్ లీగ్‌ను స్థాపించాలని నిర్ణయించింది.కాన్ఫరెన్స్‌లో అతను భారత స్వాతంత్ర్యం కోసం సైన్యాన్ని పెంచాలనే ప్రతిపాదనను ముందుకు తెచ్చాడు. అతను 1942 జూన్ 22 న బ్యాంకాక్‌లో లీగ్ రెండవ సమావేశాన్ని ఏర్పాటు చేశాడు.ఈ సమావేశంలోనే సుభాష్ చంద్రబోస్‌ను లీగ్‌లో చేరమని, దాని అధ్యక్షుడిగా లీగ్ ఆదేశాన్ని తీసుకోవాలని ఆహ్వానించడానికి ఒక తీర్మానం ఆమోదించబడింది.
మలయా, బర్మా ఫ్రంట్ లో జపనీయులు స్వాధీనం చేసుకున్న భారతీయ యుద్ధ ఖైదీలు ఇండియన్ ఇండిపెండెన్స్ లీగ్‌లో చేరడానికి ప్రోత్సహించారు. బోస్ ఇండియన్ నేషనల్ లీగ్ సైనిక విభాగంగా 1942 సెప్టెంబర్ 1 న ఏర్పడిన ఇండియన్ నేషనల్ ఆర్మీ సైనికులుగా మారాడు. .అతను ఆజాద్ అని పిలువబడే జెండాను ఎంచుకున్నాడు. స్వాతంత్ర్య వివాదం కోసం సుభాష్ చంద్ర బోస్, మహాత్మా గాంధీ మధ్య కొంత పోరాటం జరిగినప్పుడు జెండాను సుభాష్ చంద్రబోస్‌కు అప్పగించాడు, కానీ జపాన్ మిలిటరీ కమాండ్ చర్యతో అతని నిజమైన అధికారం నిలిపివేయబడింది, అది అతన్ని బహిష్కరించటానికి కారణమైంది.ఇండియన్ నేషనల్ ఆర్మీ నాయకత్వం నుండి అతని స్థానంలో జనరల్ మోహన్ సింగ్ కు నాయకత్వం అప్పగించబడింది.
కానీ అతను  దానిని వదలుకున్నప్పటికీ, అతని సంస్థాగత నిర్మాణం అలాగే ఉంది. రాష్‌బేహరీ బోస్ సంస్థాపరమైన పని మీద సుభాష్ చంద్రబోస్ తరువాత భారత జాతీయ సైన్యాన్ని నిర్మించారు ('ఆజాద్ హింద్ ఫౌజ్' అని కూడా పిలుస్తారు).రెండవ ప్రపంచ యుద్ధం ముగింపులో చంపబడటానికి ముందు, జపాన్ ప్రభుత్వం అతడిని ఆర్డర్ ఆఫ్ ది రైజింగ్ సన్ (2 వ గ్రేడ్) తో సత్కరించింది.2013 లో రాష్ బిహారీ బోస్ బూడిదను చందానగర్ మేయర్ జపాన్ నుండి చందానగర్ కు తీసుకువచ్చాడు. చందానగర్ వద్ద ఉన్న హుగ్లీ నది ఒడ్డున ఉద్భవించారు.
బయటి లంకెలు
వర్గం:1886 జననాలు వర్గం:1945 మరణాలు వర్గం:భారత స్వాతంత్ర్య సమర యోధులు వర్గం:పశ్చిమ బెంగాల్ వ్యక్తులు వర్గం:విప్లవోద్యమ నాయకులు వర్గం:విప్లవోద్యమాలు వర్గం:భారత తపాలా బిళ్ళపై ఉన్న ప్రముఖులు
ఆదిత్య బిర్లా గ్రూప్
ఆదిత్య బిర్లా గ్రూప్ (Aditya Birla Group) భారతదేశంలోని వర్లీ, ముంబైలోని ఆదిత్య బిర్లా సెంటర్ లో ప్రధాన కార్యాలయం గా ఉన్న ఒక భారతీయ బహుళజాతి  కంపెనీల సమూహం తో ఉన్న వ్యాపార సంస్థ. 1857 సంవత్సరంలో సేథ్ శివ్ నారాయణ్ బిర్లా ఈ వ్యాపారసంస్థను స్థాపించాడు. ప్రపంచవ్యాప్తంగా 120,000 మందికి పైగా ఉద్యోగులతో 42 దేశాలలో  కంపెనీ తన కార్యకలాపాలు నిర్వహిస్తోంది. ఈ గ్రూపు లో  విస్కోస్ స్టేపుల్ ఫైబర్, మెటల్స్, సిమెంట్ (భారతదేశంలో అతిపెద్దది), విస్కోస్ ఫిలమెంట్ నూలు, బ్రాండెడ్ దుస్తులు, కార్బన్ బ్లాక్, కెమికల్స్, ఫెర్టిలైజర్స్, ఇన్సులేటర్లు, ఫైనాన్షియల్ సర్వీసెస్, టెలికాం (భారతదేశంలో మూడవ అతిపెద్దది), బీపీఓ, ఇన్ఫర్మేషన్ టెక్నాలజీ  సేవలు వంటి రంగాలలో ఈ సమూహం ఉన్నది.
చరిత్ర
ఆదిత్య బిర్లా గ్రూప్ ను 1857లో శివ్ నారాయణ్ బిర్లా  స్థాపించినా, బిర్లా కంపెనీల అభివృద్హికి పునాదులు వేసింది ఘన్ శ్యామ్ దాస్ బిర్లా. జనపనారలో వర్తక వ్యాపారాన్ని నెలకొల్పడం, మొదటి ప్రపంచ యుద్ధ సమయంలో గన్నీ బ్యాగులకు గిరాకీ పెరగడంతో కంపెనీ  స్థాయి పెరిగింది. ఘన్ శ్యామ్ దాస్ బిర్లా జాతిపిత  మహాత్మాగాంధీకి సన్నిహితుడు,  భారతదేశ స్వాతంత్ర్య పోరాటంలో ముఖ్యమైన పాత్ర పోషించాడు.
అభివృద్ధి
1914లో ప్రారంభమైన మొదటి ప్రప౦చ యుద్ధ సమయ౦లో జనపనార సంచులకు డిమాండ్  పెరిగి౦ది. యుద్ధ సమయంలో బిర్లా ఆస్తుల  విలువ రూ.20 లక్షల నుంచి రూ.80 లక్షలకు పెరిగిందని అంచనా. 1919 సంవత్సరంలో బిర్లా జనపనార మిల్లుకు యజమానిగా మారిన తొలి భారతీయ పారిశ్రామికవేత్తల సమూహంగా అవతరించాడు. తర్వాత  అనేక పత్తి మిల్లులను కొనుగోలు చేయడం, కొత్త  చక్కెర మిల్లులను స్థాపించాడు. 1924 సంవత్సరంలో హిందుస్తాన్ టైమ్స్ ప్రచురణ  జి.డి.బిర్లా స్థాపించి,1933 సంవత్సరంలో పూర్తిగా హక్కులను  పొందాడు. హిందుస్థాన్ మోటార్స్ 1942 సంవత్సరం లో స్థాపన, 1947 సంవత్సరంలో భారతదేశానికి స్వాతంత్ర్యం వచ్చిన తరువాత అతను గ్రాసిమ్ (గ్వాలియర్ రేయాన్ సిల్క్ మాన్యుఫ్యాక్చరింగ్, 1948), హిందాల్కో (హిందుస్తాన్ అల్యూమినియం కంపెనీ 1958) స్థాపన చేసాడు. వామపక్ష వాదులు కార్మికులను ప్రముఖ పారిశ్రామిక వేత్తలుగా, ఇ.ఎంఎస్. నంబూద్రిపాద్ కేరళ ముఖ్యమంత్రి అయినప్పుడు (1957-59),  మొట్టమొదటిగా ఎన్నుకోబడిన మార్క్సిస్టు ప్రభుత్వం లో, బిర్లా అక్కడ ఒక గుజ్జు కర్మాగారానికి పునాది వేశాడు.
అనుబంధ సంస్థలు
ఆదిత్య బిర్లా గ్రూప్ దేశంలోని ప్రధాన సంస్థలలోఅంతర్జాతీయ స్థాయిలో పేరుపొందింది.సంస్థ భారతదేశం అంతటా, థాయ్ లాండ్, ఇండోనేషియా, ఫిలిప్పీన్స్, మలేషియా, ఆస్ట్రేలియా, చైనా, ఈజిప్ట్,కెనడాలలో 72 కంటే ఎక్కువ తయారీ, సేవల అనుబంధ సంస్థలకు హోల్డింగ్ కంపెనీగా పనిచేస్తుంది. ఆదిత్య బిర్లా  ప్రధాన అనుబంధ సంస్థలలో గ్రాసిమ్, విస్కోస్ స్టేపుల్ ఫైబర్  ప్రపంచంలోని ప్రముఖ ఉత్పత్తిదారు, రేయాన్ గ్రేడ్ గుజ్జు, సిమెంట్, స్పాంజ్ ఐరన్, టెక్స్టైల్స్, రసాయనాల తయారీ, హిందాల్కో, అల్యూమినియం, రాగి ఉత్పత్తి, పోర్ట్ ల్యాండ్ సిమెంట్, సంబంధిత ఉత్పత్తులను ఉత్పత్తి చేసే అల్ట్రాటెక్ సిమెంట్, దుస్తులు,వస్త్రాలు,కార్బన్ బ్లాక్, ఎల్ లను తయారు చేసే ఆదిత్య బిర్లా నువో, భారతదేశం  రెండవ అతిపెద్ద విస్కోస్ ఫిలమెంట్ నూలు ఉత్పత్తిదారుగా ఉంది; ఇండో గల్ఫ్, ఎరువుల ఉత్పత్తిదారు; బిర్లా ఎన్ జికె ఇన్సులేటర్లు (జపాన్ కు చెందిన ఎన్ జికెతో జాయింట్ వెంచర్), ఇది ప్రపంచంలోని ప్రముఖ ఇన్సులేటర్ల ఉత్పత్తిదారు,  ఐడియా సెల్యులార్ లిమిటెడ్, ఒక మొబైల్ సర్వీస్ ప్రొవైడర్, తోటి భారతీయ సమ్మేళనం టాటా ఇండస్ట్రీస్ తో సంయుక్తంగా యాజమాన్యంలో ఉంది. ఈ సంస్థ సాఫ్ట్ వేర్ ను కూడా ఉత్పత్తి చేస్తుంది, ఇన్ఫర్మేషన్ టెక్నాలజీ  సేవలను అందిస్తుంది,  అనేక ఫైనాన్షియల్ ప్రొడక్ట్స్ సబ్సిడరీలను నిర్వహిస్తుంది. కంపెనీ  బిర్లా సన్ లైఫ్ ఇన్స్యూరెన్స్ కంపెనీ భారతదేశంలో రెండవ అతిపెద్ద ప్రైవేట్ రంగ బీమా కంపెనీ, బిర్లా సన్ లైఫ్ అసెట్ మేనేజ్ మెంట్ కంపెనీ దేశంలో నాల్గవ అతిపెద్ద అసెట్స్ మేనేజర్ గా ఉంది. ఇతర ప్రాంతాలలో, కంపెనీ సిమెంట్  ప్రపంచంలోని ఎనిమిదవ అతిపెద్ద ఉత్పత్తిదారుగా, కార్బన్ బ్లాక్  ప్రపంచంలోని నాల్గవ అతిపెద్ద ఉత్పత్తిదారుగా పేర్కొంది. ఈ కార్యకలాపాలు కలిసి సంవత్సరానికి దాదాపు 7. 6 బిలియన్ డాలర్ల ఆదాయాన్ని సృష్టిస్తాయి. ఆదిత్య బిర్లా కుమారుడు కుమార మంగళం బిర్లా ఈ సంస్థకు నాయకత్వం వహిస్తున్నాడు.
విద్యా సంస్థలు
సేథ్ శివనారాయణ్‌జీ బిర్లా తన మనవళ్లకు, దివంగత  జిడి బిర్లా, దివంగత  ఆర్‌డి బిర్లాలకు చదవడానికి పిలానీ (రాజస్థాన్ రాష్ట్రము)  1901 సంవత్సరంలో  ఒక ఉపాధ్యాయుడితో కలిసి 'పాఠశాల 'ను ప్రారంభించాడు. ఇదే పాఠశాల తరువాత సంవత్సరాలలో  బిర్లా ఇన్స్టిట్యూట్ ఆఫ్ టెక్నాలజీ 1964 సంవత్సరంలో  ప్రారంభం అయి, నేడు దేశము లో పేరుపొంది, ఇతర ప్రాంతాలలో విద్యాలయాలను ప్రారంభించింది. అవి బిర్లా ఇన్స్టిట్యూట్ ఆఫ్ టెక్నాలజీ - పిలానీ  గాక, బిర్లా ఇన్స్టిట్యూట్ ఆఫ్ టెక్నాలజీ- హైదరాబాద్, బిర్లా ఇన్స్టిట్యూట్ ఆఫ్ టెక్నాలజీ- గోవా, బిర్లా ఇన్స్టి ట్యూట్ ఆఫ్ టెక్నాలజీ-  దుబాయ్ తమ సంస్థలను ఏర్పాటు చేసారు. బిట్స్ పిలానీ స్కూల్ ఆఫ్ మేనేజ్ మెంట్ - ముంబై ఉన్నాయి.
ఇతర రంగాలు
మహాత్మాగాంధీ నాయకత్వంలోని స్వరాజ్య ఉద్యమానికి ప్రధాన మద్దతుదారుల్లో బల్దేవ్ దాస్ బిర్లా, ఆయన కుమారులు హిందూ ఉద్యమకారులుగా కూడా ఉన్నారు. వీరు పండిట్ మదన్ మోహన్ మాలవీయ స్థాపించిన బెనారస్ హిందూ విశ్వవిద్యాలయం కు మద్దతుదారులు, మహాత్మాగాంధీ ప్రారంభించిన కార్యకలాపాలకు ఆర్థిక మద్దతుదారులు. ఢిల్లీలో గాంధీ కోరినట్లుగా లక్ష్మీనారాయణ దేవాలయం నిర్మించాడు.
సేవాసంస్థలు
వ్యాపారరంగములోనే గాక ఆదిత్య బిర్లా గ్రూప్ తమ సేవలను మానవ వనరుల అభివృద్ధికి కొన్ని సేవాసంస్థలు ( ట్రస్ట్) లు నెలకొల్పి దేశాభివృద్ధిలో తోడ్పడుతున్నారు. ఈ ట్రస్ట్ వ్యవస్థాపకురాలు, ఛైర్ పర్సన్ శ్రీమతి నీర్జా బిర్లా న్యాయవాది. విద్య సమాజ అభివృద్ధికి ఉపయోగం అని భావించి  ట్రస్ట్ స్థాపించి, దాని  పరిధిలో కొన్ని సంస్థలు ఏర్పాటు చేసింది. అవి ఆదిత్య బిర్లా వరల్డ్ అకాడమీ, ఈ అకాడమీ  ఒక మార్గదర్శక అంతర్జాతీయ పాఠశాల, ఒక భారతీయ ఆత్మతో;  ఆదిత్య బిర్లా ఇంటిగ్రేటెడ్ స్కూల్, ఇది మేధోపరమైన, అభ్యసన ఇబ్బందులతో ఉన్న పిల్లల అభ్యసన అవసరాలను చూస్తుంది, సంపూర్ణ చదివే  వాతావరణాన్ని ఇస్తుంది. రెండవది మానసిక ఆరోగ్యం పట్ల దృక్పథాలలో సానుకూల మార్పులను పెంపొందించాలనే దార్శనికతతో, ఆమె ఎమ్ పవర్ ను స్థాపించింది, దీని లక్ష్యం మార్పును ప్రభావితం చేసే ఉద్యమంగా ఉండటానికి ఉద్వేగభరితంగా కొనసాగుతున్న ప్రయత్నం; మానసిక ఆరోగ్యం,శ్రేయస్సును అత్యంత సమగ్రమైన రీతిలో ప్రోత్సహించడానికి. ఒక సంపూర్ణ విద్యా స్థావరాన్ని నిర్మించడంలో, శ్రీమతి బిర్లా ఆదిత్య బిర్లా ఎడ్యుకేషన్ అకాడమీని స్థాపించారు, ఉజాస్ ఉదేశ్యం  యువకులకు ఉపాధి, అంకితభావం కలిగిన విద్యావేత్తల ఆకాంక్షలను పెంపొందించే ప్రయత్నం, దీని ఉదేశ్యం వారి  ఆశయాలను  నిజం చేయడానికి , వృత్తి పరంగా ( కెరీర్) ఎదుగుదలకు ప్రేరణను ఇవ్వడానికి మొదలైనవి ఉన్నాయి.
మూలాలు
వర్గం:1857 స్థాపితాలు వర్గం:మహారాష్ట్ర పరిశ్రమలు వర్గం:పారిశ్రామికవేత్తలు
శ్రీకాళహస్తి పురపాలక సంఘం
శ్రీకాళహస్తి పురపాలక సంఘం, ఆంధ్రప్రదేశ్ రాష్ట్రం,తిరుపతి జిల్లాకు చెందిన మున్సిపాలిటీ.ఈ పురపాలక సంఘం తిరుపతి లోకసభ నియోజకవర్గంలోని, శ్రీకాళహస్తి శాసనసభ నియోజకవర్గం పరిధికి చెందిన పురపాలక సంఘం.
చరిత్ర
శ్రీకాళహస్తి పురపాలక సంఘం ఆంధ్రప్రదేశ్ రాష్ట్రంలోని చిత్తూరులోని మునిసిపాలిటీ. రాష్ట్ర రాజధానికి అమరావతికి 371 కి.మీ దూరంలో ఉంది.1970 లో సంవత్సరంలో 2 వ గ్రేడ్ మునిసిపాలిటీగా స్థాపించబడింది.ఈ మునిసిపాలిటీలో 35 ఎన్నికల వార్డులు ఉన్నాయి.
జనాభా గణాంకాలు
2001 జనాభా లెక్కల ప్రకారం 19805 గా ఉన్న పట్టణ జనాభా 2011 లో 22288 కు పెరిగింది. గత దశాబ్దంలో 11.70% పెరిగింది.2011 భారత జనాభా లెక్కల ప్రకారం 80,056 జనాభా ఉండగా అందులో పురుషులు 38,995 ,మహిళలు 41,061 మంది ఉన్నారు.అక్షరాస్యత పురుష జనాభాలో 85.15%, ఉండగా స్త్రీ జనాభాలో 72.57% అక్షరాస్యులు ఉన్నారు.0-6 సంవత్సరాల వయస్సు గల పిల్లల జనాభా 8224 ఉన్నారు.ఈ పురపాలక సంఘం లో మొత్తం 19619 గృహాలు ఉన్నాయి.
ప్రస్తుత చైర్‌పర్సన్, వైస్ చైర్మన్
ప్రస్త్తుత చైర్‌పర్సన్‌గా పి. రాధా రెడ్డి, వైస్ చైర్మన్‌గా ముత్యాల శరధి పనిచేస్తున్నారు.
పట్టణంలోని దర్శనీయ ప్రదేశాలు/దేవాలయాలు
thumb|250px|భక్త కన్నప్ప కొండ నుండి శ్రీకాళహస్తి దృశ్యము|alt=
ఇతర వివరాలు
ఈ పురపాలక సంఘం 24.5 చ.కి.మీ.విస్తీర్ణం కలిగి ఉంది.17 రెవెన్యూ వార్డులు,35 ఎన్నికల వార్డులు ఉన్నాయి. 1 ప్రభుత్వ ఆసుపత్రి,2 కూరగాయల మార్కెట్లు,21 ప్రాథమిక పాఠశాలలు, 6 ఉన్నత ప్రాథమిక పాఠశాలలు,3 ఉన్నత పాఠశాలలు ఉన్నాయి.
వెలుపలి లంకెలు
వర్గం:స్థానిక స్వపరిపాలన సంస్థలు వర్గం:తిరుపతి జిల్లా పురపాలక సంఘాలు
యెరెవాన్
యెరెవాన్ (, అర్మేనియన్ భాష: Երևան, అజర్‌బైజాన్ భాష: İrəvan, రష్యన్ భాష: Ереван) అర్మేనియా దేశరాజధాని, ఆ దేశపు అతిపెద్ద నగరం. దీన్ని ఎరెవాన్ అని పిలవడం కూడా కద్దు. ప్రపంచంలో, సుదీర్ఘకాలం పాటు నిరంతరాయంగా ప్రజలు నివసిస్తూ ఉన్న అత్యంత పురాతన నగరాలలో ఇది ఒకటి. ఈ నగరం హ్రజ్డన్ నది ఒడ్డున ఉన్నది. ఇది దేశానికి పరిపాలన, సాంస్కృతిక, పారిశ్రామిక కేంద్రం. యెరెవాన్ 1918 నుండి దేశానికి రాజధానిగా ఉంది. దేశ చరిత్రలో ఇది పదమూడవ రాజధాని. అరారట్ ప్రాంతంలోని రాజధానుల్లో ఇది ఏడవది. ప్రపంచ పురాతన డయోసీస్‌లలో ఒకటి, అర్మేనియన్ అపోస్టోలిక్ చర్చికి చెందిన అతి పెద్ద డయోసీస్‌ యెరెవాన్‌లో ఉంది.